Lüttmöhlen

duum|Möhlendiek
duum|Fackwarkhuus in Lüttmöhlen
Lüttmöhlen () is en lütt Oort in de Gemeen Loomst. Dat liggt in’n Landkreis Cuxhoben in Neddersassen.

 Geografie 

Lüttmöhlen liggt an’n Rand von de Masch von de Oost.

In’n Oosten doot Lohmöhlen un Seth liggen, na Süüdoosten to Nindörpermoor. In’n Süüdwesten sünd Nindörp un Hollen. In’n Noordwesten liggt Loomst, na’n Noorden to op de anner Siet vun de L 116 Hockmöhlen un in’n Noordoosten Ihlbeek.

 Historie 

 Verwaltungsgeschicht 

In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

Vör 1859 weer Lüttmöhlen in de Vaagdie Loomst von dat Amt Bremervöör un denn von 1859 bet 1885 in dat Amt Oosten. 1885 is dat an’n Kreis Neehuus gahn un 1932 an’n Kreis Land Hadeln. 1977 is dat denn Deel von’n Landkreis Cuxhoben worrn.

En egen Gemeen weer de Oort nich, dat hett jümmer bi Nindörp bitellt. De Gemeen Nindörp is denn an’n 1. Juli 1972 mit de Gemeenreform in Neddersassen Deel von de Gemeen Loomst worrn.

 Inwahners 

 Religion 

Lüttmöhlen is evangeelsch-luthersch präägt un höört to dat Kaspel von de Bartelmees-Kark in Loomst.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

 Verkehr 

Von Lüttmöhlen gifft dat lüttjere Straten na Seth, Nindörp un Loomst (mit Ansluss an de Bundsstraat 495). De nächste Bahnhoff is so bi teihn Kilometer weg de Bahnhoff Heckthusen (an de Nedderelvbahn Cuxhoben-Hamborg).

 Footnoten 

 Weblenken 

Kategorie:Oort
Kategorie:Landkreis Cuxhoben